கேள்வி: முனைய துணைக்கோள் ஏவுகலம்-சி43 என்பது என்ன?
பதில்: முனைய துணைக்கோள் ஏவுகலம்-சி43 (The PSLV-C43 ) என்பது முனைய துணைக்கோள் ஏவுகலம் திட்டத்தின் 45 ஆவது ஏவுதல் ஆகும். இந்த ஏவுகலத்தில் சூரியவிணக்கப் பாதையில் படம்பிடிக்கக் கூடிய முதன்மை தாங்குசுமை கொண்ட அதிநிறமாலைக் கூறாக்க படமாக்கல் செயற்கைக்கோள் உட்பட 31 செயற்கைக்கோள்கள் விண்ணில் ஏவப்பட்டன. ஆந்திரப் பிரதேசம்,ஸ்ரீஹரிக்கோட்டா, சதீஸ் தவான் விண்வெளி மையம் இருந்து நவம்பர் 29, 2018 இல் இந்திய விண்வெளி ஆய்வு மையம் இந்த ஏவுகலம் விண்ணில் ஏவப்பட்டது.
கேள்வி: முனைய துணைக்கோள் ஏவுகலம்-சி43 - நோக்கம் குறித்து விரிவாக சொல்லுங்கள்.
பதில்: இந்த ஏவுகலத்துடன் அனுப்பப்படும் 31 செயற்கைக் கோள்களில் 1 செயற்கைக் கோள் இந்தியாவினுடையதும் மற்ற 30 செயற்கைக் கோள்கள் வெளிநாடுகளுடையதும் ஆகும். வெளிநாடுகளின் செயற்கைக் கோள்களில் ஆசுதிரேலியா, கனடா, கொலம்பியா, நெதர்லாந்து, ஸ்பெயின், பின்லாந்து, மலேசியா ஆகிய நாடுகளின் செயற்கைக் கோள்கள் தலா ஒன்றும், அமெரிக்க ஐக்கிய நாடு 23 செயற்கைக் கோள்களும் அடங்கும்.
கேள்வி: முனைய துணைக்கோள் ஏவுகலம்-சி43 - இந்திய செயற்கைக் கோளின் சிறப்பம்சங்கள் குறித்து விரிவாக சொல்லுங்கள்.
பதில்: இந்திய செயற்கைக் கோளானது, இந்தியாவின் வேளாண்மை, வனப்பகுதி, கடலோரப் பகுதி, உள்நாட்டு நீர்நிலைகள், மண்ளம் மற்றும் இராணுவ உளவுப்பணிக்காக அதிநிறமாலைப்பிரிதிறன் கொண்ட பிம்பமாக்குதல் திறனைக் கொண்ட புவி கண்காணிப்பு செயற்கைக் கோளாகும்.